Лёд зімовай універсіяды невыпадкова стаў для выпускніцы Беларускага дзяржаўнага ўніверсітэта фізічнай культуры залатым. Як адзначыла шчаслівая і прыемна ўражаная цёплай сустрэчай Марына Зуева, высокія дасягненні з’яўляюцца вынікам напружаных трэніровак і дакладна распланаванага з трэнерам Сяргеем Мініным выступлення. “Мы добра ведалі сваіх сапернікаў, ведалі, як трэба праязджаць кожнае кола, таму і разлічвалі на медаль. Я проста выканала сваю работу. А яшчэ спрыяла надвор’е. У дні маіх выступленняў не было снегападу. На катку “Медэу” хуткі лёд, хочацца яшчэ раз туды трапіць і годна прадставіць Беларусь, заваяваць яшчэ адзін залаты медаль. Нішто так не натхняе, не матывуе, як момант, калі стаіш на п’едэстале і слухаеш гімн краіны, бачыш, як падымаецца Дзяржаўны сцяг. Арганізацыя ўніверсіяды была на высокім узроўні. Нягледзячы на саперніцтва, паміж спартсменамі былі сяброўскія адносіны. Гэта было сапраўднае свята спорту. На стыдыёнах панавала цудоўная атмасфера, за Беларусь многія радасна хварэлі”, — падзялілася спартсменка.